Išmanusis-ortopedinis kelio įtvaras su šildymo elementais priklauso sveikatos technologijų sričiai. Šildomas kelio įtvaras numezgamas specializuota mezgimo mašina baigtinės formos struktūroje klojant elastomerinius poliuretaninius siūlus, kurie užtikrina reikalaujamą kompresijos dydį bei elektrai laidžius sidabru dengtus poliamidinius daugiagijus siūlus, kurie sukuria šildomą įtvaro paviršių. Pastarieji siūlai klojami platiravimo būdu, taip apsaugant juos nuo išorinio mechaninio poveikio. Įtvaro struktūra sukurta tokia, kad sukurtų tris atskiras kompresines zonas - blauzdai, keliui ir šlaunies daliai. Tekstilinė struktūra papildyta silikoniniu kelio girnelę fiksuojančiu žiedu, šoniniais stabilizatoriais bei silikoninėmis 3cm pločio juostelėmis įtvaro viršuje ir apačioje, neturinčiomis jokios įtakos generuojamai kompresijai. Elektrai laidūs siūlai pasižymi specifine varža būtina šildymui. Jie sujungti su energijos šaltiniu, generuojančiu energiją nuo ėjimo judesio. Sistemoje taip pat yra šilumos daviklis, kuris užtikrina nustatytą temperatūrą, laiko relė, kuri šildymo elementą išjungia praėjus nustatytam laikui. Įtvaro struktūra ir gamybos technologija gali būti pritaikoma ne tik kelio sričiai, bet ir kitoms kūno dalims.